OpenLLM-France/wikimedia huggingface dataset:
# Albany (Nou Hampshire)

Albany és una població dels Estats Units a l'estat de Nou Hampshire. Segons el cens del 2000 tenia 654 habitants.

## Història

La comunitat va ser anomenada per primera vegada el 1766 pel governador colonial Benning Wentworth com "Burton", en honor al general Jonathan Burton de Wilton, New Hampshire. La ciutat es va incorporar i es va rebatejar com "Albany" el 1833, quan es va construir el ferrocarril central de Nova York des de la ciutat de Nova York fins a Albany, Nova York.

## Demografia

Segons el cens del 2000, Albany tenia 654 habitants, 262 habitatges, i 182 famílies. La densitat de població era de 3,4 habitants per km².
Dels 262 habitatges en un 34,7% hi vivien nens de menys de 18 anys, en un 51,5% hi vivien parelles casades, en un 10,7% dones solteres, i en un 30,2% no eren unitats familiars. En el 23,3% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,85.
Per edats la població es repartia de la següent manera: un 26,5% tenia menys de 18 anys, un 6,1% entre 18 i 24, un 36,7% entre 25 i 44, un 22,8% de 45 a 60 i un 8% 65 anys o més.
L'edat mediana era de 37 anys. Per cada 100 dones de 18 o més anys hi havia 102,1 homes.
La renda mediana per habitatge era de 36.635$ i la renda mediana per família de 39.250$. Els homes tenien una renda mediana de 29.821$ mentre que les dones 20.250$. La renda per capita de la població era de 20.690$. Entorn del 10,8% de les famílies i el 15,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albany». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Albany». American Fact Finder. Oficina del Cens dels Estats Units, 12-01-2010.
# Eustoqui

Eustoqui és el nom dels següents personatges:
* Eustoqui de Capadòcia, orador de Capadòcia
* Eustoqui d'Alexandria, metge grec
* Eustoqui d'Àvila, religiós hispanovisigot i bisbe d'Àvila
# Les Casetes (Castellví de la Marca)

Les Casetes, també conegut com les Casetes del Pujol, és un barri de masies, la majoria disseminades, situat a un quilòmetre al sud-est de la Múnia, nucli principal del municipi de Castellví de la Marca.
Està compost per les masies de Cal Sec, Cal Tòfol, Cal Curt, Cal Pujolet, Ca l'Agustí, Cal Reus, Cal Jutori, Cal Castanyo, Cal Mingo, Cal Cases, Cal Pujol, Cal Gibert, Cal Xic Favet, Cal Siniaire, Cal Jaume Sec, Cal Pau Vies, Celler Jansà, Cal Pontonenc i uns pocs habitatges de construcció recent.
Aquest nucli de població tenia 99 habitants censats el 2005.
# Itala

Itala (sicilià Itala) és un municipi italià, dins de la ciutat metropolitana de Messina. L'any 2008 tenia 1.680 habitants. Limita amb els municipis d'Alì, Alì Terme, Fiumedinisi, Messina i Scaletta Zanclea.

## Administració

Llista d'alcaldes :
| Període | Identitat | Partit |
| 2007- | Antonio Miceli | Llista cívica |
# Les Cases de Sant Joan

les Cases de Sant Joan o simplement les Cases és una masia a un km a l'oest de Sant Joan de Montdarn al terme municipal de Viver i Serrateix (al Berguedà). Sembla correspondre a una construcció del segle xix. És una masia orientada a l'est del tipus II segons la classificació de J. Danés, amb coberta a dues aigües i carener perpendicular a la façana. És un edifici de tres plantes amb poques obertures, coronades gairebé totes amb llindes a excepció de la porta d'entrada i alguna finestra, que presenten arc rebaixat. Els murs són de pedra amb carreus irregulars, mentre que els angulars són ben escairats. La casa ha degut ser modificada en diverses ocasions. Té alguns cossos afegits.

## Referències

* 1 2 «Masia les Cases». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
# Portada/efemèride maig 20

María Eugenia Vaz Ferreira
« 19 de maig · 20 de maig · 21 de maig »
# Albany (Vermont)

Albany és una població dels Estats Units a l'estat de Vermont. Segons el cens del 2000 tenia 840 habitants.

## Demografia

Segons el cens del 2000, Albany tenia 840 habitants, 337 habitatges, i 237 famílies. La densitat de població era de 8,4 habitants per km².
Dels 337 habitatges en un 33,2% hi vivien nens de menys de 18 anys, en un 59,3% hi vivien parelles casades, en un 7,1% dones solteres, i en un 29,4% no eren unitats familiars. En el 24,6% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,4% tenia menys de 18 anys, un 6,8% entre 18 i 24, un 27% entre 25 i 44, un 29% de 45 a 60 i un 10,7% 65 anys o més.
L'edat mediana era de 38 anys. Per cada 100 dones de 18 o més anys hi havia 101,3 homes.
La renda mediana per habitatge era de 30.625 $ i la renda mediana per família de 33.750 $. Els homes tenien una renda mediana de 26.094 $ mentre que les dones 20.833 $. La renda per capita de la població era de 15.287 $. Entorn del 14,3% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albany». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Albany». American Fact Finder. Oficina del Cens dels Estats Units, 12-01-2010.
# Eustoqui de Capadòcia

Eustoqui (en llatí Eustochius, en grec antic Εὐστόχιος) fou un orador i sofista nascut a Capadòcia, de llengua grega, que vivia en temps de l'emperador Constant.
Va escriure una història de la vida de l'emperador i una obra sobre les antiguitats de Capadòcia i altres territoris. L'esmenten Suides i Esteve de Bizanci.

## Referències

* ↑ Eustochius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 122
# Lenoir

Lenoir és una població dels Estats Units a l'estat de Carolina del Nord. Segons el cens del 2006 tenia 18.588 habitants.

## Demografia

Segons el cens del 2000, Lenoir tenia 16.793 habitants, 6.913 habitatges i 4.569 famílies. La densitat de població era de 391,3 habitants per km².
Dels 6.913 habitatges en un 27,4% hi vivien nens de menys de 18 anys, en un 47% hi vivien parelles casades, en un 14,8% dones solteres, i en un 33,9% no eren unitats familiars. En el 29,7% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,9% tenia menys de 18 anys, un 8,1% entre 18 i 24, un 27,5% entre 25 i 44, un 23,3% de 45 a 60 i un 18,3% 65 anys o més.
L'edat mediana era de 39 anys. Per cada 100 dones de 18 o més anys hi havia 88,2 homes.
La renda mediana per habitatge era de 29.369 $ i la renda mediana per família de 37.280 $. Els homes tenien una renda mediana de 26.122 $ mentre que les dones 21.895 $. La renda per capita de la població era de 16.697 $. Entorn del 10,4% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Fills il·lustres

* Kary Banks Mullis (1944- 2019) bioquímic, Premi Nobel de Química de l'any 1993.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lenoir». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Lenoir». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Italia Federale

Italia Federale (If) fou un moviment polític italià fundat el 22 d'octubre de 1996 per Irene Pivetti després de la seva expulsió de la Lliga Nord el 12 de setembre precedent.
El 29 de gener de 1998 Italia Federale va confluir en el Rinnovamento Italiano.

## Referències

* ↑ «PIVETTI, UN ORSO PER SIMBOLO - la Repubblica.it» (en italià). [Consulta: 10 novembre 2020].
# Ritardando

Ritardando és una expressió italiana, que traduïda literalment vol dir "endarrerint". Aquesta indicació es refereix a la progressiva pèrdua de velocitat en la interpretació d'una obra, i s'utilitza amb el mateix sentit que la indicació rallentando. Es tracta d'una variació del tempo original de l'obra que s'ubica allà on comença a disminuir la velocitat de la interpretació, utilitzant l'expressió rit. (amb punt). Si cal reprendre el tempo original, allà on convingui s'utilitza l'expressió a tempo al damunt del pentagrama. També és habitual dibuixar una línia recta horitzontal, just després del punt de l'expressió rit., tan llarga com sigui la durada de la variació del tempo.
Existeixen altres indicacions de variació del tempo, totes elles expressions italianes, com allargando, calando, mosso, rubato, etc., però les més freqüents són, juntament amb ritardando, les expressions accelerando i rallentando.

## Bibliografia

* ÚBEDA, Joan. Lèxic musical: els noms de la música. Vilassar de Mar: Oikos-Tau, 1998. ISBN 84-281-0931-1
* GEROU, Tom; LUSK, Linda. Diccionario esencial de la notación musical. Barcelona: Robinbook, 2004. ISBN 84-96222-03-9
# Les Cases del Riu (Rossell)

Les Cases del Riu és un nucli de població del municipi de Rossell, situat al Baix Maestrat, al nord de la província de Castelló. L'altitud és de 500 m i la superfície de 74,9 km². La població és de 70 habitants censants, però amb unes 45 cases probablement n'hi viuen més. El seu gentilici és casenc o casenca.

## Vegeu també

* Pont Vell de les Cases del Riu
# Pranab Mukherjee

Pranab Kumar Mukherjee (en bengalí: প্রণব কুমার মুখার্জী; Mirati, districte de Birbhum, 11 de desembre de 1935 – Nova Delhi, 31 d'agost de 2020) fou un polític indi de centreesquerra militant del Congrés Nacional Indi. Va ser president de l'Índia de 2012 a 2017.
Va ocupar els càrrecs de ministre de Finances de 1982 a 1984 i de nou a partir del 24 de gener de 2009 i de ministre d'Afers exteriors de 1995 a 1996 i una altra vegada del 24 d'octubre de 2006 al 23 de maig de 2009.
Va ser elegit 13è president de l'Índia el 22 de juliol de 2012 amb el 69,3% dels vots davant el seu rival, el conservador Purno A. Sangma, representant del Partit Bharatiya Janata.

## Referències

* ↑ «Pranab Mukherjee wins Presidential elections», 22-07-2012. Arxivat de l'original el 23 de juliol de 2012.
* ↑ «It's official, Pranab Mukherjee set to become President of India», 22-07-2012.
* ↑ «Live blog NDTV», 22-07-2012. Arxivat de l'original el 25 d'agost de 2012. [Consulta: 23 juliol 2012].
# Albula

«Albula» té aquests significats:

## Geografia

* Districte d'Albula, districte del cantó dels Grisons (Suïssa)
* Albula (riu), riu dels Grisons (Suïssa) (Alvra, en romanx)
* Pas d'Albula, pas de muntanya als Grisons (Suïssa)
* Vall d'Albula, vall als Grisons (Suïssa)
* Alps d'Albula, zona dels Alps Rètics
* Línia d'Albula, tram del Ferrocarril Rètic

## Toponímia antiga

* Designació per al Riu Tíber

## Biologia

* Albúlids (peixos)
# Eustraci

Eustraci és el nom dels següents personatges:
* Eustraci, prevere de l'església grega de Constantinoble
* Eustraci de Nicea, comentarista d'Aristòtil i patriarca de Nicea
* Eustraci de Sebaste, sant màrtir de Sebaste, al segle IV
* Eustraci Garides, patriarca de Constantinoble (1081-1084)
# Lenny Wilkens

Leonard Randolph "Lenny" Wilkens (Brooklyn, Nova York, 28 d'octubre de 1937), és un exjugador de bàsquet i entrenador de l'NBA. L'han inclòs tres cops al Naismith Memorial Basketball Hall of Fame, primer com a jugador el 1989, com a entrenador el 1998, i com a part del "Dream Team" olímpic americà, del qual n'era entrenador assistent.

## Enllaços externs

* Basketball-Reference.com: Lenny Wilkens (com a jugador)
* Basketball-Reference.com: Lenny Wilkens (com a entrenador)
* Biografia a Hoopedia Arxivat 2008-09-18 a Wayback Machine.
# It Snows in Hell

"They Only Come Out At Night" és una cançó de Lordi del 2006.

## Llista de cançons

* It Snows in Hell (single version)
* EviLove

## Crèdits

* Mr. Lordi (veu)
* Amen (guitarra)
* Kalma (baix)
* Kita (bateria)
* Awa (piano)

## Referències

* ↑ «Lordi – They Only Come Out At Night (2007, CD)» (en castellà). [Consulta: 8 gener 2022].
* ↑ «Efemérides Rock… Un Día Como Hoy 6 de Abril.» (en castellà-mx). El Club Del Rock, 06-04-2014. [Consulta: 8 gener 2022].
# Les Casetes

Les Casetes pot referir-se a:
# Principat de Shirawan

El principat de Shirawan o Shirwan (sense relació amb el Xirvan del Caucas) fou un petit estat autònom kurd a la riba dreta del Bohtan que va existir dels segles XIV a XIX, al sud de Khizan. Els kurds van establir a la zona en temps dels aiúbides al mateix temps que els malikan s'establien a Hasankeyf. Els shirawi foren visirs dels malikans. La capital era Kufra i altres poblacions Awil, Shabistan i Irun.

## Referències

* ↑ Enciclopèdia de l'Islam, V, 461
# Albert Rosen

Albert Rosen (14 de febrer de 1924 - 23 de maig de 1997) fou un director d'orquestra austríac nacionalitzat txec i irlandès associat amb l'Orquestra Simfònica Nacional d'Irlanda, el Wexford Festival, el Teatre Nacional de Praga i el Teatre J. K. Tyl de Plzeň. Va tenir una gran afinitat amb les obres dels compositors txecs com Smetana, Dvořák, Martinů i Janáček.

## Referències

* ↑ «Biografia a Weblo». Arxivat de l'original el 2018-08-05. [Consulta: 30 desembre 2016].
* ↑ «Informació a Weblo». Arxivat de l'original el 2018-08-05. [Consulta: 30 desembre 2016].
# Eustoqui d'Àvila

Eustoqui o Eustoci va ser un religiós hispanovisigot, bisbe d'Àvila, aproximadament entre 642 i 650, successor de Teodogi. Apareix documentat clarament el 646.
Segons descriu l'historiador Enrique Flórez, alguns autors antic, com el cronista González Dávila, van ometre Eustoqui de les llistes de bisbes d'Àvila, col·locant en el seu lloc a Maurici, que en realitat va ser el bisbe d'Oretània. Segons Flórez, l'error podia ser accidental per omissió de les dades del bisbe i la seva diòcesi en certs documents del VII Concili de Toledo (646), al qual Eustoqui en realitat va assistir. D'acord amb l'ordre en que signen tots els assistents, que determina la seva antiguitat en els càrrecs, era un dels més antics. Flórez calcula que podia haver estat consagrat vers el 642. A la seva signatura hi consta: Eustochius in Christi nomini Sanctae Ecclesiae Abelensis Episcopus, haec statuta definiens subscripsi.
Va ocupar el càrrec aproximadament fins al 650. El va succeir Amanung.

## Referències

* ↑ Flórez, 1786, p. 22.
* 1 2 3 Flórez, 1786, p. 23.
* ↑ González Dávila, 1647, p. 232.

## Bibliografia

* Flórez, Enrique. España Sagrada: teatro geographico-historico de la Iglesia de España (en castellà). Tom XIV. Madrid: Oficina de Pedro Marín, 1786.
* González Dávila, Gil. Teatro eclesiástico de las iglesias metropolitanas y catedrales de los Reynos de las dos Castillas (en castellà). Tom II. Madrid: Imprenta de Pedro de Horna y Villanueva, 1647.
# Llibreria Canuda

La Llibreria Canuda, va ser una llibreria de vell de Barcelona, fundada el 1948 per Ramón Mallafré i Conill, al carrer Canuda, al costat de l'Ateneu Barcelonès, que va iniciar una aventura cultural que va continuar el seu fill, Santiago Mallafré i Gou, qui va aconseguir situar-la entre les primeres llibreries de l'estat (més de 400.000 títols). amb obres tant importants com un magnific exemplar de l'Enciclopedie de Diderot i D'Alembert en 28 volums, gran foli, (Edició de Paris, circa 1760). Organitzava un gran nombre d'actes que incloïen exposicions a la seva galeria d'art, presentacions de llibres, fent que els seus seixanta-cinc anys d'història arribessin fins a la primera dècada de segle XXI. Fins a febrer de 2013 va formar part de la Xarxa de Llibreries Acreditades de la Generalitat, L'escriptor Carlos Ruiz Zafón l'anomena a la seva obra, i es va inspirar en aquesta Llibreria quan va escriure la novel·la, traduïda a diversos idiomes: "La Sombra del Viento".
El 23 de novembre de 2013 va tancar les portes del seu local, transformat en un magatzem de Mango, i com altres llibreries de vell, va seguir fent vendes on-line del seu fons de llibres des d'Arenys de Munt.
El 2020 el professor de Universitat de Vic Manuel Llanas va publicar La Canuda i el comerç del llibre vell (Comanegra)

## Referències

* ↑ Barcellona. Itinerari, shopping, ristoranti, alberghi. Taylor & Francis, 2005, p. 52–. ISBN 978-88-09-03841-7.
* ↑ Guía de editores y libreros. Instituto Nacional del Libro Español, 1952.
* ↑ «Tanca Llibreria Canuda». RTVE.
* ↑ Sergi Doria. The Barcelona of Carlos Ruiz Zafón: a guide. Planeta, novembre 2008. ISBN 978-84-08-08257-6.
* ↑ «Llibreria Canuda'» (en castellà). Abebooks.com, 01-01-2020.
* ↑ «La Canuda i el comerç del llibre vell - Comanegra». [Consulta: 13 juliol 2020].

## Enllaços externs

* Libreria canuda hasta siempre
# Santa Llúcia de Coborriu

Santa Llúcia de Coborriu és una església del municipi de Lles de Cerdanya (Cerdanya) protegida com a bé cultural d'interès local.

## Descripció

L'edifici actual és posterior a l'època medieval encara que pot conservar restes d'origen preromànic, té una única nau coberta amb volta de rajol i campanar d'espadanya de dos ulls. La teulada és a dues aigües. L'edifici és adaptat al desnivell i s'accedeix per unes escales al pla davant de la porta, localitzada a la façana de ponent sobre la qual, s'obre una finestra amb forma d'ull de bou. Presenta un contrafort a la paret de migdia. L'edifici està arrebossat en l'actualitat.
A la capçalera té adossat un cos de planta quadrada que fa les funcions de sagristia i que està coberta amb volta de canó feta de pedra i morter de calç. El parament és de pedra sense treballar disposada irregularment. Podria ser que aquest edifici fos anterior a l'església, d'origen medieval, i que s'hagués aprofitat per a fer les funcions de sagristia. Destaquen els elements de ferro de la porta: el passador amb cap zoomorf i el tirador decorat segons la tradició pirinenca.
El 13 de desembre se celebra l'aplec de Santa Llúcia, el dia de la santa patrona.

## Història

Per la construcció dels paraments i l'asimetria de la zona de llevant sembla que aprofita l'absis i la part nord de la primitiva capella o església.
Coborriu de la Llosa al segle xix era un municipi independent, però en l'actualitat depèn del municipi de Lles. Hi resten l'església de Santa Llúcia i pocs habitatges junt amb la casa pairal de Ca l'Espanya.

## Referències

* 1 2 3 4 «Santa Llúcia de Coborriu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 desembre 2015].
* ↑ «Santa Llúcia de Coborriu». Gran Enciclopèdia Catalana. Barcelona: Grup Enciclopèdia Catalana.
# Lenoblita

La lenoblita és un mineral de la classe dels òxids. Rep el nom pel geòleg francès André Lenoble (?-1968), cap del Laboratori de Mineralogia i cap d'exploració de la Comissió francesa de l'Energia Atòmica.

## Característiques

La lenoblita és un òxid de fórmula química V$^{4+}$₂O₄·2H₂O. Va ser aprovada com a espècie vàlida per l'Associació Mineralògica Internacional l'any 1970. Cristal·litza en el sistema ortoròmbic.
Segons la classificació de Nickel-Strunz, la lenoblita pertany a «04.HG: V[$^{5+}$, $^{6+}$] vanadats. Òxids de V sense classificar» juntament amb els següents minerals: fervanita, navajoïta, huemulita, vanalita, vanoxita, simplotita, delrioïta, metadelrioïta, barnesita, hendersonita, grantsita i satpaevita.

## Formació i jaciments

Va ser descoberta a la mina Mounana, situada a la localitat homònima dins el departament de Léboumbi-Leyou, a la província d'Haut-Ogooué (Gabon). També ha estat descrita a l'Uzbekistan, els Estats Units, Itàlia i Alemanya.

## Referències

* ↑ «Lenoblite» (en anglès). Mindat. [Consulta: 28 novembre 2021].
# Principat de Sambalpur

Sambalpur fou un estat tributari protegit a Orissa, amb capital a Sambalpur, format pel que fou el districte britànic de Sambalpur.
A la meitat del segle XIV Ramai Dev va fundar la dinastia chauhan a Sambalpur; es creu que els chauhans havien vingut des de Mainpuri. El 1797 el districte fou conquerit pels marathes que el van annexionar i van deposar al raja l'abril del 1800; els britànics van ocupar Sambalpur durant la segona Guerra Marataha el dia 2 de gener de 1804, però fou retornada als bhonsles de Nagpur, fins que el 1817 fou ocupada altre cop i els britànics van restaurar la dinastia chauhan; l'estat va quedar sota dependència del govern de Bengala; els zamindars kandhes i binjhals es va aixecar contra el domini britànic i el govern de la dinastia chauhan, representat per la rani Mohan Kumari. A la mort del successor del raja instal·lat pels britànics (1849), com que no va deixar hereus l'estat va passar per la doctrina del lapse als britànics i va esdevenir un districte del govern de Bengala. El 1857 durant el motí, es va produir la revolta de Surendra Sah (nascut a Badgaon el 23 de gener de 1809, dins la família reial i mort el 28 de febrer de 1884) conegut com el Sivaji d'Orissa, que estava presoner a Ranchi per assassinat, però fou alliberat pels amotinats i es va presentar a Sambalpur per reclamava el tron, proclamant-se raja; molts zamindars se li van unir i per cinc anys el territori va estar en estat de semi-anarquia. El 1862 l'administració fou traslladada a les Províncies Centrals, i el 1864 Surendra Sah fou capturat i deportat i la tranquil·litat va retornar.

## Llista de rages

* Diversos rages Chauhans 1450 - 1690
* Chhatrasal 1690 - 1725
* Ajit Singh 1725 - 1756
* Abhai Singh 1756 - 1778
* Balbhadra Sai 1778 - 1782
* Jayanta Singh 1782 - 1797 (1800)
* Ocupació maratha (Bhonsles de Nagpur) 1800-1817
* Jayanta Singh (restaurat pels britànics) 1817-1818
* Interregne 1818-1820
* Maharaj Sai 1820 - 1827
* Rani Mohan Kumari 1827 - 1833
* Narayan Singh 1833 - 1849
* Domini britànic (província de Bengala) 1849-1857
* Surendra Sah 1857-1858/1864
* Restauració del domini britànic (província de Bengala) 1858-1862
* A les Províncies Centrals 1862-1905

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Eustraci Garides

Eustraci Garides (en grec medieval Εὐστράτιος Γαριδᾶς) va ser patriarca de Constantinoble de l'any 1081 al 1084.
Era un monjo eunuc, i va ser nomenat pel càrrec per influència d'Anna Dalassena, la mare de l'emperador Aleix I Comnè. La historiadora Anna Comnena diu que era una persona de molt poca cultura i de caràcter feble, i que es va veure involucrat en el cas de Joan Ítal, a qui el seu predecessor, Cosme I (1075-1081), havia condemnat.
Quan es va reobrir el cas de Joan Ítal, cosa que va dur a terme el mateix emperador, es va veure implicat i acusat, però finalment va ser absolt. No obstant, va optar per dimitir del càrrec l'any 1084.

## Referències

* ↑ Hussey, J. M. The Orthodox church in the Byzantine Empire. Oxford: Oxford University Press, 1986, p. 148.
# Iàmixka

Iàmixka (en rus: Ямышка) és un poble de l'óblast de Kírov, a Rússia, segons el cens del 2010 tenia 296. Pertany al districte (raion) de Viàtskie Poliani.

## Referències

* ↑ «Varmino» (en anglès). GeoNames.
* ↑ «Схема территориального планирования Вятскополянского района Кировской области». Официальный сайт администрации Вятскополянского района.